ועדת החינוך, התרבות והספורט, כנסת 16, פרוטוקול מספר 510א, 2005-11-29 15:00

אברהם פורז: אני מחדש את הישיבה בעניין הצעת חוק הספורט התחרותי בנהיגה.

מרב ישראלי: היינו בסעיף 26 וצריך לסכם אותו.

אברהם פורז: הסיכום הוא שזה הכלל, אבל שר התחבורה רשאי בהתייעצות עם השר לביטחון פנים לקבוע הוראות אחרות לעניין זה.

מרב ישראלי: לגבי התקנות זה שר הספורט בהסכמת השר לביטחון פנים - -

אברהם פורז: זה לגבי הרכב ולא לגבי הנהיגה עצמה.

מרב ישראלי: אז את הנהיגה עצמה נוסיף בסעיף התקנות.

מרב ישראלי: זה בהסכמה וזה עדין נשאר...

אברהם פורז: זה שר התחבורה לבדו.

אברהם פורז: לגבי תחום הנסיעה, האם צריך לסגור כבישים או לא – זה באחריות המשטרה.

דורית מורג: איך יראה הסעיף הזה?

מרב ישראלי: אני אומרת שוב: הכלל הוא כפי שכתוב ב-26, שפקודת התעבורה חלה אבל שר התחבורה, לגבי הרכב, מה צריך להיות ברכב כרגע, שר התחבורה בהתייעצות עם השר לביטחון פנים יכול לפטור רכב תחרותי מחלק מהוראות פקודת התעבורה לגבי מה שיש ברכב, אם אין חגורות בטיחות וכל הדברים מהסוג הזה.

מרב ישראלי: דבר נוסף, יש בסעיף 32, סעיף התקנות, הסמכה לשר הספורט לקבוע בפסקה 6 תנאים לאישור קטע קישור לנהיגה ספורטיבית ותנאים לנהיגה ספורטיבית בו.

רינת שפרן: אבל קטע קישור צריך להיות על דעת המשטרה.

אברהם פורז: זה ברור שזה על דעת המשטרה?

מרב ישראלי: תקנות לפי סעיף קטן (א)(6) יותקנו בהסכמת שר התחבורה והשר לביטחון פנים.

אברהם פורז: אני לא יודע אם זה תקנות.

אברהם פורז: זה צריך להיות בהסכמת המשטרה.

אברהם פורז: הכוונה היא שאם רוצים לעשות משהו שעושה קשיי תנועה ותחבורה, צריך לעשות את זה בתיאום עם המשטרה, לא?

מרב ישראלי: זה באישור ספציפי לאירוע ספציפי.

אברהם פורז: מה צריכים לאשר השרים האלה?

אברהם פורז: על מה העסק, מה זה?

אברהם פורז: אני לא מבין מה זה.

מרב ישראלי: אני אסביר עוד פעם:

מרב ישראלי: אנחנו עוסקים כאן לא באירוע ספציפי - -

אברהם פורז: אחרי שגמרנו את המכונית ואיך היא צריכה להיות בנויה לגבי נסיעה בכביש, הגענו לקטע הבא.

מרב ישראלי: בעיקרון, אנחנו לא מדברים כרגע על רשיון ספציפי שאפשר לקבוע בו תנאים.

מרב ישראלי: רשיון ספציפי לאירוע ספציפי אפשר לקבוע תנאים ולא על זה אנחנו מדברים.

מרב ישראלי: אנחנו מדברים על קביעת כללים באופן כללי.

מרב ישראלי: זאת אומרת, בקטע קישור מותר לנהוג רק כך, באופן כללי.

אברהם פורז: שר התחבורה יקבע את זה.

אברהם פורז: הוא יקבע על הרכב ויקבע איך נוסעים.

מרב ישראלי: זה מקובל עליכם?

אברהם פורז: ברור, רק שר התחבורה.

אברהם פורז: כל הנושא של דרכים וכבישים רק שר התחבורה.

מרב ישראלי: שר התחבורה לגבי ההסמכה שכרגע בפסקה 6 בסעיף 32.

מרב ישראלי: תנאים לאישור קטע קישור ונהיגה בקטע קישור.

אברהם פורז: בדיוק כך.

אופיר מנדל: יש לנו בכל זאת בעיה עם זה ששר התחבורה מנותק מכל הנושא של הספורט, הוועדה המייעצת שיש לה את הצרכים שלה.

אברהם פורז: רבותיי, לא יכול להיות שכל הספורט המוטורי הזה לא יהיה יחד עם משרד התחבורה.

אברהם פורז: הם אנשי המקצוע בתחום של תנועה ו תחבורה.

אברהם פורז: בכל זאת, זה מכוניות וכבישים או דרכים, לא?

מרב ישראלי: הוא אומר שאף אחד לא ייתן את האינפוט של הספורט פה.

אברהם פורז: שר התחבורה בהתייעצות עם השר הממונה על החוק.

מרב ישראלי: אני מסכמת: לגבי המבנה של הרכב, זה שר התחבורה בהתייעצות עם השר לביטחון פנים, רשאי לפטור מחלק מפקודת התעבורה, לפי שיקול דעתו לגבי קטע קישור.

מרב ישראלי: אני מדברת על סעיף 26.

נציג משרד האוצר: - -

אברהם פורז: מה הסיפור?

אברהם פורז: יכול להיות מצב של אחד למיליון שבו כלי הרכב הזה צריך להגיע למקום המרוץ על גלגליו ועל כביש.

אברהם פורז: כדי לעשות את זה - -

מרב ישראלי: לאף, זה סעיף 12.

מרב ישראלי: הוא מדבר על קטע קישור בתוך מרוץ שהוא בכביש רגיל.

אברהם פורז: אז יסגרו אותו באותו רגע ואז הוא הופך להיות קטע כביש.

אברהם פורז: מה, אתה רוצה להגיד לי שהמכוניות ירוצו במקביל לכל אורך המדינה?

מרב ישראלי: לא, ההגדרה היא: קטע מסלול מרוץ ארעי שניתן לגביו רשיון לפי הוראות סעיף 9, שלא נאסר לתנועת כלי רכב שאינם כלים תחרותיים בעת שמתקיים במסלול המרוץ.

מרב ישראלי: זה מאוד ספציפי.

אברהם פורז: שר התחבורה קובע את כל הכללים לגבי הדבר הזה.

אברהם פורז: הכל.

אברהם פורז: גם לגבי הכביש וגם לגבי הרכב והכל.

מרב ישראלי: לגבי הרכב זה בהתייעצות עם ביטחון פנים.

שירלי אבנר: שר המשפטים לא יכול לקבוע - -

אברהם פורז: שר התחבורה יכול לקבוע הכל.

שירלי אבנר: הוא לא יכול לקבוע את הביטוח.

אברהם פורז: לא אמרתי את הביטוח.

אברהם פורז: דיברתי על הכביש ועל המכונית.

מרב ישראלי: הביטוח קבוע בסעיף אחר שאומר שחוק הפלת”ד חל על הקטע הזה.

שירלי אבנר: אנחנו ניסחנו את סעיף 32(א)(6) - -

אברהם פורז: הכוונה שכאשר כלי רכב במרוץ משתמש בקטע כביש רגיל, את כל התנאים קובע שר התחבורה.

שירלי אבנר: אבל הוא לא יכול לקבוע את התנאים לענייני הביטוח.

מרב ישראלי: חוץ מהביטוח.

מרב ישראלי: הביטוח זה בנפרד.

אברהם פורז: הוא גם לא קובע את אזרחות הנהגים.

אברהם פורז: שר הפנים קובע אם תהיה להם אזרחות ישראלית.

דן שני: אני מחליף את ראש מדור תביעות.

דן שני: אנחנו מבקשים שהנוסח יתקבל כמו שהוא היה לפני התוספת.

דן שני: ..

אברהם פורז: אבל כבר היינו בסרט הזה ודחינו אותו.

דן שני: בכל מקרה, תדבר עוד מעט הנציגה של השר לביטחון פנים שלכל הפחות תהיה תוספת שזה יהיה גם באישור של השר לביטחון פנים.

אברהם פורז: מרב, תוסיפי: בהתייעצות עם השר לביטחון פנים.

דן שני: לא - -

אברהם פורז: אם אתם לא רוצים, אני לא מסכים.

אברהם פורז: רק בהתייעצות.

אברהם פורז: תביאו מכתב מהשר.

אברהם פורז: שהשר יביא את המכתב לפה וניתן לו את כל הכבוד הראוי.

אברהם פורז: נביא את זה למליאה ונחייב אותו לשבת בזמן ההסתייגויות שיבוא וינמק ונראה אם הוא תומך בעמדתכם.

דן שני: אז כרגע זה בהתייעצות והסתייגות היא לגבי ההסכמה.

מרב ישראלי: בסדר.

מרב ישראלי: ההתייעצות היא רק לגבי כלי הרכב.

מרב ישראלי: לגבי הדרך - -

אברהם פורז: אותו דבר.

אברהם פורז: בהתייעצות עם השר לביטחון פנים.

מרב ישראלי: כי כאן עשינו שר התחבורה בהתייעצות עם שר הספורט, כי אמרנו שצריך את האינפוט של הספורט.

מרב ישראלי: אתה רוצה גם ביטחון פנים?

מרב ישראלי: לגבי כללי הנסיעה בדרך זה שר התחבורה ועם שר הספורט והשר לביטחון פנים.

מרב ישראלי: זה לא התייעצות אלא הסכמה.

מרב ישראלי: תביאו לנו נוסח.

מרב ישראלי: זה רק לגבי השר לביטחון פנים.

אברהם פורז: ברגע שזה בהתייעצות זה לא נורא.

אברהם פורז: ברגע שזה על דעת – זה בלתי אפשרי.

אברהם פורז: אתם רוצים להסתייג?

דורית מורג: אנחנו רוצים לשאול האם כאן החקיקה פחות - -

אברהם פורז: בכל הנושאים הטכנולוגיים יחליט שר התחבורה.

אברהם פורז: שר הספורט מבין בספורט ולא מבין במכוניות.

דורית מורג: בסדר, בכל אופן בואו נעשה בהתייעצות עם שר הספורט.

דורית מורג: שלא נהיה מנותקים לחלוטין מהתקנות.

מרב ישראלי: בסדר, בשני המקרים בהתייעצות עם שני השרים ויש הסתייגות של המשרד לביטחון פנים.

אברהם פורז: ככל שתגיע חתומה על ידי השר בכבודו ובעצמו.

מרב ישראלי: בוודאי.

מרב ישראלי: סיכמנו את סעיף 26.

מרב ישראלי: אנחנו עוברים לסעיף 27: "לא ינהג אדם ברכב שאינו כלי תחרותי, במסלול מרוץ מאושר, למעט בקטע קישור, בעת שמתקיימת בו נהיגה ספורטיבית, אלא אם כן הדבר דרוש לצורך ניהולו התקין של מסלול המרוץ המאושר או של אירוע הנהיגה הספורטיבית המתקיים בו, או לשם שמירה על ביטחון הציבור או בטיחותו, ובאישור בעל הרשיון לפי סעיף 8 או 9, לפי הענין".

מרב ישראלי: זה אומר למשל רכבים של ביטחון .

אברהם פורז: למשל, אמבולנס יכול לנוע?

מרב ישראלי: בעיקרון, זה לביטחון הציבור או בטיחותו.

אברהם פורז: אמבולנס זה בסדר?

אברהם פורז: אם את שואלת אותי, אני לא בטוח.

מרב ישראלי: בריאותו.

מרב ישראלי: ..

אברהם פורז: אני לא יודע אם זה ביטחון הציבור.

אברהם פורז: על אינטרס ציבורי חשוב או משהו כזה.

אברהם פורז: על ביטחון הציבור ובטיחותו.

אברהם פורז: תעזבו את זה כך.

אברהם פורז: נראה שמישהו יעשה רפורט לאמבולנס.

מרב ישראלי: סעיף 28, יבוא כלי תחרותי: "(א) כלי תחרותי שאינו טעון רישוי רישום ורשיון רכב לפי פקודת התעבורה וכן חלקי חילוף של כלי כאמור, מותרים ביבוא, בכפוף להוראות שיקבע שר התעשייה המסחר והתעסוקה, בהתייעצות עם השר ושר התחבורה, ולאחר שניתן לכך אישור בכתב מאת הרשות המוסמכת.

מרב ישראלי: "

אברהם פורז: מי היא הרשות המוסמכת?

מרב ישראלי: יחידת הסמך במשרד הספורט שהוקמה.

מרב ישראלי: "(ב) לא ייבא תייר כלי תחרותי וחלקי חילוף לפי הוראות סעיף קטן (א), לצורך השתתפות באירוע נהיגה ספורטיבית מסוים, אלא אם כן הכלי התחרותי וחלקי החילוף יוצאו מישראל בתוך ארבעה חודשים מיום שחרורם מפיקוח המכס, ולאחר המצאת ערבות מתאימה, להנחת דעתו של המנהל, להבטחת הוצאת מישראל כאמור; המנהל, בהתייעצות עם הרשות המוסמכת, רשאי להאריך את התקופה האמורה בסעיף קטן זה.

מרב ישראלי: "

אברהם פורז: בואי נניח שהוא יובא על ידי תייר והוא רצה למכור אותו פה.

אברהם פורז: אז אי אפשר, בשום פנים?

מרב ישראלי: יש פה שני דברים: עצם היבוא של אזרח ישראלי - -

אברהם פורז: לגבי אזרח ישראלי פתרנו כבר.

אברהם פורז: מה לגבי תייר?

אברהם פורז: המנהל, בהתייעצות עם הרשות המוסמכת, רשאי להאריך או לשנות או לבטל...

אברהם פורז: אם הוא מצא לנכון.

אברהם פורז: אולי יש סיבה לבטל.

אברהם פורז: הוא רשאי להאריכה או לבטלה.

אברהם פורז: אולי הוא מכר אותה פה או שינו משהו.

שירלי אבנר: לבטל את התקופה האמורה זה אומר שהוא לא רשאי - -

אברהם פורז: יכולים להיות דברים לא צפויים.

אברהם פורז: נניח שהוא מכר אותה לישראלי ושילמו מכס...

מרב ישראלי: הוא מתכוון שהוא רשאי לתת פטור לתחולת הסעיף.

אברהם פורז: נכון.

אברהם פורז: תנסחי אותו: רשאי לשנות את ההוראה להאריך אותה או לבטלה.

מרב ישראלי: אני לא לגמרי מבינה את הניסוח הזה.

מרב ישראלי: מה הכוונה?

מרב ישראלי: הוא כאילו יכול לשנות את הסעיף הזה בחוק?

אברהם פורז: לא, הסעיף אומר שתייר מביא את זה בלי מכס לצורך השתתפות בתחרות.

אברהם פורז: הם רוצים להיות בטוחים שזה לא יישאר פה ויתחמקו מהמכס.

אברהם פורז: אבל יכול להיות שכן ישלמו מכס והסעיף לא מאפשר להשאיר אותו גם אם שלמו.

מרב ישראלי: אני מבינה, אבל הסעיף לא מנוסח בצורה כזאת שכאילו הוא נוגע למקרה ספציפי של תייר מסוים אלא הוא מנוסח בצורה כזאת שהשר, מתי שהוא, יכול לבטל את הסעיף הזה בעצם.

אברהם פורז: הייתי מנסח את הסעיף אחרת: היה והותר לתייר להביא כלי רכב, הוא ייתן ערבות כזאת וכזאת ויצטרך להוציא את הרכב מישראל בתום התקופה אלא אם כן קיבל פטור מהוצאתו.

שירלי אבנר: אבל פטור מהוצאתו זה צריך להיות ברור שזה בכפוף לכך שהוא ישלם את המכס.

אברהם פורז: ברור, לכן הוא נותן ערבות.

מרב ישראלי: בתנאים שיקבעו.

מרב ישראלי: זאת אומרת, תייר יוכל להכניס בערבות כלי רכב לתקופה של עוד 4 חודשים וניתן להאריך את התקופה על ידי המנהל - -

מרב ישראלי: מי זה המנהל?

שירלי אבנר: יש הגדרה בסעיף קטן (ד).

מרב ישראלי: זה לא קשור לחוק הזה, זה מנהל המכס.

אברהם פורז: מצדי אפשר לומר שהוראה זו תחול בתנאים.

אברהם פורז: הכוונה היא ששילמו את המסים ונגמר העניין.

אברהם פורז: הרי אין בעיה להביא מכונית מרוץ ולשלם את המסים, לא?

אברהם פורז: אגב, אני לא יודע למה יש מסים, יכול להיות שזה יהיה פטור ממס.

שירלי אבנר: היום אי אפשר לייבא אותן.

מרב ישראלי: אנחנו מוסיפים בסעיף קטן (ב).

מרב ישראלי: סעיף 28(ג): "הרשות המוסמכת לא תאשר יבוא של כלי תחרותי ושל חלקי חילוף לפי הוראת סעיף זה, אלא אם כן התקיימו התנאים שנקבעו לפי הוראות סעיף קטן (א) וכן התנאים האמורים בסעיף 6(ג), ובהתאם להנחיות הוועדה המייעצת, שאליה יצורף לענין זה נציג המנהל.

מרב ישראלי: (ד) בסעיף – "המנהל" – כהגדרתו בפקודת המכס; "תייר" – יחיד השוהה בישראלי על פי אשרה ורישיון לישיבת מעבר או לישיבת ביקור, לפי סעיף 2(א)(1) או (2) לחוק הכניסה לישראל, התשי"ב-1952, או מי שהוראות החוק האמור אינן חלות לגביו מכוח סעיף 17 לאותו חוק, למעט מי ששוהה בישראל על פי אשרה לישיבת ביקור כדי לעבוד זמנית בשכר בישראל.

מרב ישראלי: "

אברהם פורז: תבדקי אם זה הסעיפים הנכונים.

מרב ישראלי: סעיף 29, אחריות בנזיקין: "(א) בתובענה בשל נזק גוף שנגרם על ידי כלי תחרותי שיש עליו רשיון כלי תחרותי, עקב נהיגה ספורטיבית שנערכה לפי הוראות חוק זה, על הנתבע הראיה שלא היתה התרשלות מצידו.

מרב ישראלי: (ב) לנוהג בכלי תחרותי לא תהיה עילת תביעה לפי פקודת הנזיקין [נוסח חדש], כלפי נוהג אחר בכלי תחרותי, בשל נזק שנגרם לו עקב נהיגה ספורטיבית, אלא אם כן הנזק האמור נגרם לו על ידי הנוהג האחר, במתכוון.

מרב ישראלי: "

אברהם פורז: במלים אחרות, שום רשלנות לא קיימת שם.

מרב ישראלי: תכף אסביר את המבנה.

מרב ישראלי: "(ג) על אף הוראות סעיפים קטנים (א) ו-(ב) לענין נזק גוף שנגרם עקב נהיגה ספורטיבית בקטע קישור יחולו הוראות חוק הפיצויים.

מרב ישראלי: " זה פיצויים לנפגעי תאונות דרכים.

מרב ישראלי: מה שבעצם נעשה כאן זה כל הנושא של נהיגה ספורטיבית.

אברהם פורז: הבנתי, זה מקובל עלי ואפשר להמשיך.

מרב ישראלי: "30.

מרב ישראלי: (א) התקציב השנתי של הרשות המוסמכת למימון פעולותיה והוצאותיה לפי הוראות חוק זה, ייקבע במסגרת ההקצאה לתחום הפעולה – ספורט, בסעיף תקציב משרד החינוך, התרבות והספורט, בחוק התקציב השנתי.

מרב ישראלי: (ב) בסעיף זה – "חוק התקציב השנתי" – כמשמעותו בחוק יסודות התקציב, התשמ"ה-1985; "תחום פעולה" ו-"סעיף תקציב" – כהגדרתם בחוק התקציב השנתי.

מרב ישראלי: "

נציג משרד האוצר: סליחה, אני רוצה לחזור לסעיף 29(ג) "על אף הרואות סעיפים קטנים.

נציג משרד האוצר: ..

נציג משרד האוצר: לענין נזק גוף שנגרם עקב נהיגה ספורטיבית בקטע קישור..." אם יוחלט בסוף לפי סעיף 12?

מרב ישראלי: נחזור אליו, לפי סעיף 12.

מרב ישראלי: נכון.

אליעזר כהן: יש לי הערה כללית לסעיף 30, לעניין התקציב של הרשות: זה נכון וזה מתאים שכך יהיה.

אליעזר כהן: זה רשות שצריכה לקבל מימון.

אברהם פורז: אבל לא כתוב כמה, כי אם יהיה לנו חוק תקציבי, לא נעביר את זה בחיים.

אליעזר כהן: יותר מזה: מי שמכיר ומי שקרוב לסוג הזה של הספורט, הספורט הזה מגלגלה הרבה מאוד כספים.

אליעזר כהן: לא תהיה בעיה של פיתוח ומימון והשקעות בעניין הזה.

אליעזר כהן: אני לא צופה שום קשיים תקציביים.

אברהם פורז: צריך אולי שני פקידים בכל משרד שיטפלו בזה.

אליעזר כהן: זה נכון וזה טוב שיהיה כתוב כך, אבל ההערה צריכה להיאמר.

שוקי דקל: בעניין של תקציב הספורט, שזה יודגש בתקנה מיוחד לעניין הזה.

אברהם פורז: זה מספיק גם כך.

אברהם פורז: אל תמתח את החבל יותר מדי.

מרב ישראלי: סעיף 31, אגרות: "השר רשאי, בהסכמת שר האוצר ובאישור ועדת הכספים של הכנסת, לקבוע אגרה בעד הגשת בקשה לרישיון לפי חוק זה או לחידושו, וכן בעד הסמכה להיות מדריך או מאמן לנהיגה הספורטיבית לפי הוראות סעיף 10.

מרב ישראלי: סעיף 32, ביצוע ותקנות: "(א) השר ממונה על ביצוע הוראות חוק זה והוא רשאי להתקין תקנות בכל ענין הנוגע לביצועו, ובכלל זה בעניינים אלה: (1) תנאים למתן רישיון לפי חוק זה ולחידושו, לרבות כיסוי ביטוחי שיידרש מהמבקש רישיון לפי סעיפים 8 ו-9, וכן תנאים שיראו אותם ככלולים ברישיון לפי חוק זה;" אני מזכירה, שכאן הוספנו תנאים לגבי כיסוי ביטוחי באופן כללי.

מרב ישראלי: נראה איפה נוסיף את זה, כאן או שם נראה בזמן הניסוח.

מרב ישראלי: (2) הדרכים להגשת בקשה לרישיון לפי חוק זה והפרטים שייכללו בבקשה כאמור; (3) הפרטים שייכללו ברישיון לפי חוק זה, דרכי חידושו, העברתו והחזקתו; (4) חובותיה וסמכויותיה של התאחדות בכל הנוגע למתן שירותים לבעלי רישיונות לפי חוק זה לרבות מתן אישורים לפי הוראות סעיפים 8(ב)(4) ו-9(ב)(3), והסכומים המרביים שרשאית התאחדות לגבות בעברו שירותים אלה;"

אברהם פורז: האם באמת אנחנו צריכים להפוך את העניין של ההתאחדות לעניין סטטוטורי?

אברהם פורז: אנחנו צריכים לקבוע לגוף וולונטרי?

אברהם פורז: יש התייעצות, זה גופים וולונטריים והסעיף הזה צריך להימחק.

מרב ישראלי: נכון, בעצם כבר אין בזה צורך.

מרב ישראלי: מה אתם אומרים?

אברהם פורז: אני לא חושב שתפקידה של המדינה לקבוע לגופים וולונטריים.

אברהם פורז: תורידי את הסעיף, זה לא לעניין.

מרב ישראלי: זה לא נחוץ.

מרב ישראלי: אפשר למחוק את סעיף 32(4).

מרב ישראלי: "(5) כללי בטיחות בנהיגה ספורטיבי ובאירועי נהיגה ספורטיבית; (6) תנאים לאישור קטע קישור..." העברנו את זה לסמכות של שר התחבורה.

מרב ישראלי: "(ב) בהוראות לפי סעיף זה, רשאי השר לקבוע הוראות שונות לסוגים שונים של רשיונות או נהגים, לתחומים שונים של נהיגה ספורטיבית או לסוגים שונים של מסלולי מירוץ מאושרים.

מרב ישראלי: (ג)(1) תקנות לפי חוק זה, למעט תקנות לפי סעיף 31, יותקנו באישור ועדת הכלכלה של הכנסת.

מרב ישראלי: "

אברהם פורז: זה עובר לוועדה שלנו עכשיו כי זה נהיה ספורט.

מרב ישראלי: בסדר, העברנו את זה לכאן.

מרב ישראלי: "(2) תקנות לפי סעיף קטן (א)(1) לענין תנאים לרישיון כלי תחרותי יותקנו בהתייעצות עם הוועדה המייעצת, ולענין כיסוי ביטוחי – בהתייעצות עם המפקח על הביטוח כמשמעותו בחוק הפיקוח על עסקי ביטוח, התשמ"א-1981; (3) תקנות לפי סעיף קטן (א)(6)..." זה כבר לא רלוונטי.

מרב ישראלי: שינינו את זה.

מרב ישראלי: "תיקון חוק פיצויים לנפגעי תאונות דרכים.

מרב ישראלי: סעיף 33.

מרב ישראלי: בחוק פיצויים לנפגעי תאונות דרכים, התשל"ה-1975, לפני סעיף 16, תחת הכותרת "פרק ד: הוראות שונות", יבוא: "סייג לתחולה על כלי תחרותי.

מרב ישראלי: הוראות חוק זה לא יחולו לגבי שימוש בכלי תחרותי, שניתן עליו רישיון כלי תחרותי, למעט שימוש בכלי כאמור בעת נהיגה ספורטיבית בקטע קישור; לענין זה, "כלי תחרותי", "נהיגה ספורטיבית", רישיון כלי תחרותי" ו"קטע קישור" – כמשמעותם בחוק הנהיגה הספורטיבית, התשס"ה-2004.

מרב ישראלי: " בעצם דיני הנזיקין הרגילים יחולו בכפוף לשינויים בסעיף הנזיקין וחוק הפלת”ד יחול רק בקטע קישור.

מרב ישראלי: אני הערתי פה ואני לא יודעת אם יש לכם תשובה לשאלה שלי, מה קורה אם קורה תאונה לרכב כמו אמבולנס, שמותר לו להיות במקום הזה, למרות שזה לא בקטע קישור אלא במסלול.

מרב ישראלי: השאלה מה חל אז?

שירלי אבנר: זה מצומצם.

אברהם פורז: הוא בא לקחת את הנפגעים.

מרב ישראלי: זה יחול.

נציג משרד האוצר: הוא לא כלי תחרותי והוא כלי שמותר לו להיות בשטח הזה.

מרב ישראלי: בסדר.

מרב ישראלי: אנחנו נחיל את סעיף 12 בכל המקומות הרלוונטיים.

מרב ישראלי: בסוף הישיבה אני אגיד לגבי כמה דברים שכבר החזירו לי תשובה לגביהם.

מרב ישראלי: "סעיף 34.

מרב ישראלי: תיקון פקודת ביטוח רכב מנועי [נוסח חדש], התש"ל-1970 – (1) בפרק ז', במקום הכותרת יבוא: "פרק ז': הוראות שונות"; (2) אחרי סעיף 51 יבוא: סייג לתחולה על כלי תחרותי.

מרב ישראלי: 51א.

מרב ישראלי: הוראות פקודה זו לא יחולו לגבי שימוש בכלי תחרותי שניתן עליו רישיון כלי תחרותי, למעט שימוש בכלי כאמור בעת נהיגה ספורטיבית בקטע קישור; לענין זה, "כלי תחרותי", "נהיגה ספורטיבית", "רישיון כלי תחרותי" ו"קטע קישור" – כמשמעותם בחוק הנהיגה הספורטיבית, התשס"ה-2004.

מרב ישראלי: "

אברהם פורז: נדמה לי שקראת את זה כבר פעם.

מרב ישראלי: לא, זה תיקון מקביל בפלת”ד ובפקודת ביטוח רכב מנועי.

מרב ישראלי: אמרתי שבכל המקומות שסעיף 12 רלוונטי אנחנו נכניס אותו.

מרב ישראלי: "תיקון חוק בתי משפט לעניינים מינהליים.

מרב ישראלי: 35.

מרב ישראלי: בחוק בתי משפט לעניינים מינהליים, התש"ס-2000, בתוספת הראשונה, אחרי פרט 19 יבוא: "20.

מרב ישראלי: ספורט – החלטה של הרשות המוסמכת לפי חוק הנהיגה הספורטיבית, התשס"ה-2004, וכן החלטה של שר החינוך התרבות והספורט לפי הוראת סעיף 4(א) לחוק האמור.

מרב ישראלי: " זו עתירה מינהלית במקום בג"ץ.

מרב ישראלי: "תיקון פקודת התעבורה.

מרב ישראלי: 36.

מרב ישראלי: בפקודת התעבורה, בסעיף 25(א), אחרי פסקה (7) יבוא: "(8) עבירה לפי סעיף 23(ב)(5) לחוק הנהיגה הספורטיבית, התשס"ה-2004.

מרב ישראלי: " "37.

מרב ישראלי: תחילתו של חוק זה, שנתיים מיום פרסומו.

מרב ישראלי: "

אברהם פורז: למה שנתיים?

אברהם פורז: שלושה חודשים.

רינת שפרן: אדוני, החוק הזה לא יכול לפעול בלי התקנות.

אברהם פורז: אני חסיד הכלל שלומדים אותו באחד השיעורים הראשונים במבוא לכלכלה, שכל עבודה נעשית בזמן המוקדש לביצוע.

אברהם פורז: 3 חודשים, תתחילו לעבוד.

חוה ראובני: אין כנסת, לא יהיה לנו שר.

אברהם פורז: אז לא תתנו רשיונות.

אברהם פורז: מה חקיקת משנה תלויה בכנסת?

אברהם פורז: אין דבר כזה.

אברהם פורז: זה בסדר.

יהודית גידלי: הוועדות פועלות באופן רציף.

יהודית גידלי: אין יום אחד שאין ועדות.

רינת שפרן: אין יחידת סמך, אין את האנשים.

אברהם פורז: שר החינוך, בהסכמת ועדת החינוך של הכנסת, יכול לדחות את תחולת החוק ב-6 חודשים.

רינת שפרן: אין לנו איש במשרד החינוך שאחראי על התחום הזה.

רינת שפרן: אין לנו תקציב.

אברהם פורז: החוק 9 חודשים.

אברהם פורז: שר החינוך התרבות והספורט באישור ועדת החינוך של הכנסת רשאי לדחות את התחולה בעוד חצי שנה, אם הוא יסביר לכולנו שעשה כל מאמץ.

גילה פינקלשטיין: יש לי שאלה: איך אנחנו יכולים להבטיח שהספורט הזה לא יהיה רק ספורט לעשירים?

דני לוי: זה לא ספורט לעשירים.

אברהם פורז: הצופים יכולים להיות גם עניים.

אברהם פורז: לדעתי, נהג מירוץ זה לא עסק זול.

גילה פינקלשטיין: אדם בא למגרשי המרוצים עם הרכב שלו...

אברהם פורז: זה לא זה.

אברהם פורז: גם שחקן כדורגל, כדי לקנות כרטיס לאיצטדיון אתה משלם מעט מאוד.

אברהם פורז: כדי להיות מרדונה - זה סיפור אחר.

אברהם פורז: הצופים שנהנים מהספורט זה ההמונים.

אברהם פורז: הם משלמים על זה גרושים.

אברהם פורז: המירוץ עצמו עם הנהגים, זה עסק יקר מאוד.

אליעזר כהן: זה ספורט להמונים.

שוקי דקל: יחד עם זה, יש במקומות האירועים מכוניות שקיבלו את הרישוי, שאדם שיש לו את הרשיון יכו לשכור לצורך העניין.

שוקי דקל: הוא לא צריך לקנות.

מרב ישראלי: נחזור לסעיף ההגדרות: "1.

מרב ישראלי: בחוק זה – "בעל", לענין כלי תחרותי – כהגדרתו בסעיף 1 לפקודת התעבורה, בשינויים המחויבים; "דרך" – כמשמעותה בפקודת התעבורה; "הוועדה המייעצת" – הוועדה שמונתה לפי הוראות סעיף 25; "הרשות המוסמכת" – הרשות לנהיגה ספורטיבית שהוקמה לפי הוראות סעיף 3; "התאחדות" – תאגיד שהוכר כהתאחדות לפי הוראות סעיף 4;

אברהם פורז: לא, תאגיד העוסק ב.

אברהם פורז: ..

אברהם פורז: וכולי וכולי.

אברהם פורז: הוא לא צריך שיוכר.

מרב ישראלי: סעיף 4 כן מאפשר לשר להכיר.

מרב ישראלי: הוא צריך להכיר בו.

אברהם פורז: בסדר.

מרב ישראלי: "חוק הפיצויים" – חוק פיצויים לנפגעי תאונות דרכים, התשל"ה-1975; "כלי תחרותי", כפי שאמרתי, אנחנו נוריד את ההוראה האופרטיבית ונכתוב שזה כלי שנקבע לפי סעיף 5א או מה שנקבע.

מרב ישראלי: "כללי הנהיגה הספורטיבית" – התקנונים והכללים שאושרו בידי הרשות המוסמכת לפי הוראות סעיף 5; "מסלול מירוץ אירעי" – כמשמעותו בסעיף 9(א); "מסלול מירוץ מאושר" – מסלול מירוץ קבוע שניתן לגביו רשיון לפי הוראות סעיף 8, או מסלול מירוץ ארעי שניתן לגביו רישיון לפי הוראות סעיף 9; "מסלול מירוץ קבוע" – כמשמעותו בסעיף 8(א); "נהיגה", בכלי תחרותי – לרבות נסיעה בכלי התחרותי שלא כנהג; "נהיגה ספורטיבית" – נהיגה בכלי תחרותי, בעת תחרות או בעת פעילות ספורט אחרת, לרבות נהיגה כאמור לשם אימון, דירוג או הצבה בתחרות, ניסוי או הדרכה; "נזק גוף" – מוות, מחלה, פגיעה, או ליקוי גופני, נפשי או שכלי, לרבות פגיעה בהתקן הדרוש לתפקוד אחד מאברי הגוףש היה מחובר לגוף הנפגע בעת הפגיעה; "ספורט" ו"פעילות ספורט" – כהגדרתם בחוק הספורט, התשמ"ח-1988; "פקודת ביטוח רכב מנועי" – פקודת ביטוח רכב מנועי [נוסח חדש], התש"ל-1970; "קטע קישור" – קטע ממסלול מירוץ ארעי שניתן לגביו רישיון לפי הוראות סעיף 9, שלא נאסר לתנועת כלי רכב שאינם כלים תחרותיים, בעת שמתקיימת במסלול המירוץ נהיגה ספורטיבית; "רכב" ו"רכב מנועי" – כהגדרתם בפקודת התעבורה; "השר" – שר החינוך התרבות והספורט.

מרב ישראלי: "

שירלי אבנר: צריך להוסיף הגדרה לפקודת התעבורה.

מרב ישראלי: בסדר.

מרב ישראלי: בדיון הקודם עלו כמה דברים: נוסח סעיף אחריות נושא משרה בתאגיד: "אחריות נושא משרה בתאגיד (א) נושא משרה בתאגיד חייב לפקח ולעשות כל שניתן למניעת עבירות לפי סעיפים 23(א), 23(ב)(1) עד 23(ב)(3), 23(ב)(6) עד 23(ב)(8), ו-23(ד), על ידי התאגיד או על ידי עבוד מעובדיו, המפר הוראה זו, דינו – קנס כאמור בסעיף 61(א)(4) לחוק העונשין; לענין סעיף זה, "נושא משרה" – מנהל פעיל בתאגיד, שותף, למעט שותף מוגבל, או פקיד האחראי מטעם התאגיד על התחום שבו בוצעה העבירה.

מרב ישראלי: (ב) נעברה עבירה לפי סעיפים 23(א), 23(ב)(1) עד 23(ב)(3), 23(ב)(6) עד 23(ב)(8), ו-23(ד) על ידי תאגיד או על ידי עובד מעובדיו, חזקה היא כי נושא משרה בתאגיד הפר חובתו לפי סעיף קטן (א), אלא אם כן הוכיח כי עשה כל שניתן כדי למלא את חובתו.

מרב ישראלי: " לגבי ההערות שלי לגבי עבירות על אי שיתוף פעולה עם פקח ואי קיום צו מינהלי, הפנו אותי לסעיפים בחוק העונשין שבעצם הם כלליים וחלים על כל וזה מקובל, אנחנו לא נוסיף את זה.

מרב ישראלי: בנושא מדרג הענישה: בעיקרון, הנושא של הפרת הביטוח מקובל על משרד המשפטים שיהיה עונש של שנה וכנ"ל לגבי סמים.

מרב ישראלי: אתם עוד רוצים לחזור אלינו לגבי סמים?

שירלי אבנר: לגבי סמים - -

אברהם פורז: תזכירו לי מה הם הסמים?

אברהם פורז: זה לא סמים מסוכנים אלא סמי מרץ.

שירלי אבנר: חזרנו למשרד והתייעצנו עם המחלקה הפלילית אצלנו וקשה לה מאוד לדעת.

אברהם פורז: אתם רוצים יותר?

אברהם פורז: כולה לקחו אדרנלין.

אברהם פורז: ..

שירלי אבנר: אין לנו את הבסיס העובדתי לדעת ועליו לבנות את האחריות.

שירלי אבנר: אנחנו לא יודעים עד כמה זה מסכן או לא מסכן את הציבור.

שירלי אבנר: יכול להיות שיש תופעות לוואי לסמים ממריצים מסויימים שגורמים לכך שהנהג ירעד למשל ויש בזה סכנה לציבור ולכן זה חמור יותר.

אברהם פורז: אנחנו מסמיכים את היועצת המשפטית של הוועדה לקבוע ענישה מרתיעה.

מרב ישראלי: נשב ביחד ונקבע.

מרב ישראלי: זה לפי מדרג הענישה המקובל.

אליעזר כהן: בגדול, אין ספורט שלא מלוכלך מהנושא הזה וזה יגיע גם לספורט הזה.

אברהם פורז: חבר כנסת כהן, הואיל והאיש לא רץ בעצמו, אין פה מאמץ פיסי...

אליעזר כהן: הוא צריך כוח ומרץ וריכוז, לחץ דם בדיוק כמו אצן.

אליעזר כהן: בשביל זה צריך סטרואידים.

אליעזר כהן: אם אצנים ל-100 מטר לוקחים את זה אז גם נהג מרוץ ייקח את זה.

מרב ישראלי: עניין אחרון: צו הפסקה מינהלי.

מרב ישראלי: בעיקרון, הם מוכנים להכניס לצו ההפסקה המינהלי שימוע, לתת הזדמנות לאדם להשמיע את טענותיו בדרך המתאימה, בנסיבות העניין.

אברהם פורז: אבל צריך להיות מצב שאפשר להוציא צו אקס-פרטה כזה, אם יש סכנה קשה.

מרב ישראלי: בנסיבות העניין.

מרב ישראלי: אנחנו ננסח את זה.

מרב ישראלי: בעיקרון זה מוסכם וככל שצריך לנסח, אנחנו נראה איך אפשר לבטל את הצו על ידי הרשות שנתנה אותו.

שירלי אבנר: יש לנו בעיה עם סעיף 12.

אברהם פורז: מה הבעיה?

אברהם פורז: תגידו שוב.

חוה ראובני: אנחנו חושבים שזה מסוכן שכלי תחרותי ייסע בכביש.

אברהם פורז: ואם שר התחבורה התיר לו? זה גם מסוכן?

אברהם פורז: נניח שיש שיירה של כלים תחרותיים שנוסעת בכביש עם מכונית ליווי מקדימה ומאחורה ושני הליקופטרים שעושים אורות כל הזמן...

רינת שפרן: זה רכבים שיצאו בכל הארץ.

רינת שפרן: הגורמים המקצועיים מסכימים אתנו.

אברהם פורז: אני לא מסכים ואגיד לכם למה: כי מחר המסלול יתחיל בהר שאי אפשר להגיע אליו עם גרר ויצטרכו לעשות קטע מסוים על כביש.

שירלי אבנר: איפה יש לך מקום בארץ שהוא כזה?

שירלי אבנר: אנחנו מדינה קטנה.

שירלי אבנר: אנחנו לא מוכנים לזה.

אברהם פורז: רבותיי, אם ניתן להעביר בתנאים מסוימים גם משכנים וקונטיינרים ומטוסים וספינות על הכביש, מעבירים אוניות על הכביש - -

קריאות: - - -

אברהם פורז: אם אפשר להכריז על כל כביש כקטע קישור לצורך הענין ולהפעיל את ההוראות של קטע קישור – אני בעד.

אברהם פורז: אבל שיהיה ברור, מה ההגדרה כרגע של קטע קישור?

מרב ישראלי: זה לא חייב להיות רציף, קטע ממרוץ.

רינת שפרן: קטע קישור הוא חלק מהתחרות אבל אם מישהו נוסע מירושלים לתל אביב, זה לא קטע קישור, אז אי אפשר.

אברהם פורז: אז שר התחבורה ישקול.

שירלי אבנר: לא - -

אברהם פורז: אני יודע שאתם לא סומכים על שר התחבורה.

אברהם פורז: זה נשאר ככה.

אברהם פורז: אנחנו מעלים את החוק, כפי שדיברנו קודם.

אברהם פורז: ..

חוה ראובני: מה לגבי סעיף 12?

אברהם פורז: התשובה שלילית.

מרב ישראלי: מה שסוכם זה להוסיף סעיף קטן (ד) לסעיף 12, שיתן סמכות לשר התחבורה, בתנאים שהוא יקבע, לאפשר תנועה של רכב בכבישים, שלא לפי הסעיף הזה ובלבד שהשתכנע שלא יגרם סיכון כל שהוא לציבור פלוס אותן מגבלות שיש בחוק לגבי קטע קישור.

אברהם פורז: טוב מאוד.

רינת שפרן: ואיפה המשרד לביטחון פנים כאן?

רינת שפרן: אין כאן אפילו התייעצות.

אברהם פורז: גם משרד הביטחון איננו.

רינת שפרן: אתה חייב את המשרד לביטחון פנים.

חוה ראובני: אנחנו עומדים בהסתייגות שלנו.

אברהם פורז: תביאו חתימות מהשרים.

אברהם פורז: רבותי, אנחנו מעבירים את החוק לקריאה שניה ושלישית, את שתי ההצעות, הן הממשלתית והן של חבר הכנסת רצאבי.

אברהם פורז: זה אותו חוק, פרטי וממשלתי ביחד.

אברהם פורז: מי בעד - 3 נגד אין נמנעים - אין אני מודה לכולכם על המאמצים.

אברהם פורז: תודה רבה לכם.

אברהם פורז: הישיבה נעולה.